open-index/open-wikipedia-markdown huggingface dataset:
ক্যাসিয়াস চ্যাপিন কাটলার

**ক্যাসিয়াস চ্যাপিন কাটলার** একজন মার্কিন তড়িৎ প্রকৌশলী।

## জীবনী
কাটলার ওরসেস্টার পলিটেকনিক ইন্সটিটিউট থেকে ১৯৩৭ সালে ব্যাচেলর অব সায়েন্স ডিগ্রি অর্জন করেন। তিনি ১৯৫২ সালে বেল ল্যাবসের ইলেক্ট্রনিক্স রিসার্চ ডিপার্টমেন্টের প্রধান নিযুক্ত হন। ১৯৫৯ সালে ইলেক্ট্রনিক্স অ্যান্ড রেডিও রিসার্চ ল্যাবরেটরীর সহকারী পরিচালক, ১৯৬৩ সালে ইলেক্ট্রনিক সিস্টেম রিসার্চের পরিচালক এবং ১৯৭৩ সালে ইলেক্ট্রনিক অ্যান্ড কম্পিউটার সিস্টেম রিসার্চের পরিচালক নিযুক্ত হন। তিনি ১৯৭৯ সালে স্ট্যানফোর্ড বিশ্ববিদ্যালয় এর ফলিত পদার্থবিজ্ঞানের অধ্যাপক হিসেবে যোগদান করেন। তার ৮০টির অধিক প্যাটেন্ট রয়েছে। 

## পুরস্কার ও সম্মাননা
* আইইইই এডিসন মেডেল (১৯৮১)
* আইইইই আলেক্সান্ডার গ্রাহাম বেল মেডেল ১৯৯১

## তথ্যসূত্র

বিষয়শ্রেণী:স্ট্যানফোর্ড বিশ্ববিদ্যালয়ের শিক্ষক
বিষয়শ্রেণী:আইইইই এডিসন পদক বিজয়ী
বিষয়শ্রেণী:ইনস্টিটিউট অব ইলেকট্রিক্যাল অ্যান্ড ইলেকট্রনিক্স ইঞ্জিনিয়ার্সের সভ্য
বিষয়শ্রেণী:১৯১৪-এ জন্ম
বিষয়শ্রেণী:২০০২-এ মৃত্যু
বিষয়শ্রেণী:মার্কিন তড়িৎ প্রকৌশলী
বিষয়শ্রেণী:মার্কিন পদার্থবিজ্ঞানী অসম্পূর্ণ
বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
বাড়ী থেকে পালিয়ে

***বাড়ী থেকে পালিয়ে*** হল ১৯৫৮ সালে মুক্তিপ্রাপ্ত একটি ভারতীয় বাংলা চলচ্চিত্র। ছবিটি পরিচালনা করেছিলেন ঋত্বিক ঘটক। এই ছবিতে প্রধান ভূমিকায় অভিনয় করেন পরমভট্টারক লাহিড়ী, কালী বন্দ্যোপাধ্যায়, নৃপতি চট্টোপাধ্যায়, পদ্মা দেবী ও জ্ঞানেশ মুখোপাধ্যায়। ছবিটির কেন্দ্রীয় চরিত্র একটি দুষ্টু ছেলে। সে তার গ্রামের বাড়ি থেকে কলকাতায় পালিয়ে আসে।

## কাহিনি-সংক্ষেপ
কাঞ্চন নামে একটি আট বছরের ছেলে সারাক্ষণ তার গ্রামের বাড়িতে বদমায়েশি করে বেড়ায়। বাবা কাঞ্চনের মার উপর অত্যাচার চালান ও তাঁকে গৃহবন্দী করে রাখেন বলে সে তার বাবাকে এক নিষ্ঠুর দৈত্য মনে করে। তার স্বপ্নের মহানগরটি হল এল ডোরেডো (কলকাতা)। কিন্তু সেখানে পৌঁছে সে দেখতে পায় বাস্তব অনেক কঠিনতর এবং সেই নিষ্ঠুর বাস্তবতার যাঁরা শিকার হয়েছেন, তাঁদের সঙ্গে সাক্ষাৎ হওয়ার পর কলকাতা সম্পর্কে তার একটি অন্য ধারণা সৃষ্টি হয়। সে বেঁচে থাকার জন্য সংগ্রাম শুরু করে এবং বাস্তব জীবন সম্পর্কে কিছু অভিজ্ঞতা অর্জন করে। তার আলাপ হয় বহুরুপী হরিদাস যে বুলবুল ভাজা বেচে, ফুটপাতের জাদুকর, ছোট্ট মেয়ে মিনি ও তার পরিবারের সাথে, এছাড়া বাউল ভিখিরী ভবঘুরে চোর ব্যবসায়ী অসংখ্য পেশার মানুষের সঙ্গে পরিচিত হয়। কলকাতাকে চেনে এক আজব নগরী রূপে। আশা, আশা হারানোর বেদনা, দুখ সুখে মিলিয়ে সেখানকার মানুষ। শেষে সে তার গ্রামের বাড়িতে ফিরে যেতে চায়। সেই সময় সে এক পরিপক্ব মানুষে পরিণত হয়। সে বুঝতে পারে যে তার বাবা আদৌ দৈত্য নন। বরং তিনি দারিদ্রের শিকার এবং সেই দারিদ্রের সঙ্গেই সংগ্রামরত। তবু তিনি এক স্নেহময় পিতা।

## আরও দেখুন
* ঋত্বিক ঘটকের সৃষ্টিকর্মের তালিকা

## তথ্যসূত্র

## বহিঃসংযোগ
*

বিষয়শ্রেণী:১৯৫৮-এর চলচ্চিত্র
বিষয়শ্রেণী:বাংলা ভাষার চলচ্চিত্র
বিষয়শ্রেণী:ঋত্বিক ঘটক পরিচালিত চলচ্চিত্র
বিষয়শ্রেণী:বাংলা ভাষার ভারতীয় চলচ্চিত্র
বিষয়শ্রেণী:ভারতীয় চলচ্চিত্র
বিষয়শ্রেণী:ভারতীয় শিশুতোষ চলচ্চিত্র
বিষয়শ্রেণী:১৯৫০-এর দশকের বাংলা ভাষার চলচ্চিত্র
বিষয়শ্রেণী:কলকাতার পটভূমিতে চলচ্চিত্র
নাসির উল মুলক মসজিদ

**নসীর-উল-মুল্ক মসজিদ** ( *Masjed-e Nasir ol-Molk*), যা **গোলাপি মসজিদ** ( *Masjed-e Surati*) নামেও পরিচিত, হল ইরানের শিরাজ শহরের একটি ঐতিহ্যবাহী মসজিদ। এটি শাহ চেরাগ মসজিদ সংলগ্ন গওদ-এ-আরবান এলাকায় অবস্থিত। এটি ইরানে কাজার শাসনামলে তৈরি হয়েছিল।

মসজিদটির সম্মুখভাগে বিস্তৃত রঙিন কাঁচ অন্তর্ভুক্ত রয়েছে এবং অন্যান্য ঐতিহ্যবাহী উপাদান যেমন পঞ্জ কোসে (“পঞ্চ খিলানাকৃতি”) নকশার প্রদর্শন বিদ্যমান। এর অভ্যন্তরীণ নকশায় প্রচুর সংখ্যক গোলাপি রঙের টালি ব্যবহারের কারণে জনপ্রিয় সংস্কৃতিতে এটিকে ‘গোলাপী মসজিদ’ হিসাবে অবিহিত করা হয়।

মসজিদটি অনেক রঙিন কাচ দিয়ে সাজানো হয়েছে। নকশার কারুকাজ অতুলনীয়। মসজিদের ভেতরের জলাশয় সকলের প্রশংসা অর্জন করেছে।

## ইতিহাস
এই মসজিদ নির্মিত হয়েছে *কাজার  *যুগে। বর্তমানে নাসির উল মুলক এর *এনডাউমেন্ট ফাউন্ডেশন* এর মাধ্যমে মসজিদটির রক্ষণাবেক্ষণ করা হয়। ধারণা করা হয় যে ১৮৭৬ থেকে ১৮৮৮ সালের মধ্যে  মির্জা হাসান আলী (নাসির উল মুলক) এর আদেশে মসজিদটি নির্মাণ করা হয়। তিনি কাজার শাসকদের মধ্যে অন্যতম।  ইরানি স্থপতি মোহাম্মদ হাসান-ই-মেমার এবং মোহাম্মদ রেজা কাশি-সাজ-ই-শিরাজ এই মসজিদের নকশা তৈরী করেন।

## রক্ষণাবেক্ষণ
এই মসজিদের পুন:প্রতিষ্ঠা, সুরক্ষা এবং রক্ষণাবেক্ষণ নাসির উল মুলক মসজিদের *এনডাউমেন্ট ফাউন্ডেশন * এর মাধ্যমে করা হয়। এই ধারা এখনো অব্যাহত আছে।

## গ্যালারি

Enchantment - 1.jpg|অভ্যন্তর আঙ্গিনা
Nasir-ol-Molk Mosque, Shiraz, Iran (1249316403).jpg|প্রবেশদ্বার
Nasr ol Molk mosque vault ceiling.jpg|সিলিং এর এক তোরণ
Nasir al-Mulk Mosque Darafsh (10).JPG|রঙ্গিন কাচের ভিতরে মসজিদ
Nasir-al molk -1.jpg|রঙ্গিন কাচের ভিতরে মসজিদ
File:The Prayer in Nasir ol Molk Mosque.png|প্রার্থনা এবং রঙ্গিন চশমা
File:مسجد نصیرالملک در شیراز.jpg|مسجد نصیرالملک در شیراز


## আরও দেখুন
 আছে। 
## বহিঃসংযোগ
* নাসির ওল Molk মসজিদের ''Art-Days.com'' 
* নাসির ওল Molk মসজিদের উপর ''Albert-Videt.ইইউ'' (ফরাসি)
* বিবিসি ফার্সি: নাসির ওল Molk (ফার্সি)

## তথ্যসূত্র

বিষয়শ্রেণী:ইরানি স্থাপত্য
বিষয়শ্রেণী:শিরাজের মসজিদ
বিষয়শ্রেণী:১৮৮৮-এ সম্পন্ন মসজিদ
বিষয়শ্রেণী:১৯শ শতাব্দীর মসজিদ
বিষয়শ্রেণী:গম্বুজসহ মসজিদ
বিষয়শ্রেণী:কাজার যুগের ভবন
কাট মুতিয়া মসজিদ

**কাট মুতিয়া মসজিদ** হল একটি মসজিদ যেটি ইন্দোনেশিয়ার জাকার্তায় অবস্থিত। কাট নায়ক মুতিয়া নামে একজন ইন্দোনেশিয়ান বিরাংগিনীর নামে মসজিদটির নামকরণ করা হয় যিনি ডাচ উপনিবেশের সময় ডাচদের বিরুদ্ধে সংগ্রামে অংশ নিয়েছিলেন। মসজিদে রূপান্তরিত হওয়ার আগে এটি সম্পূর্ণ ডাচদের সম্পত্তি ছিল।

## ইতিহাস
থাম্ব|বাম|১৯২০ এর দশকে মসজিদে রূপান্তরিত হওয়ার আগে ভবনটির স্থিরচিত্র

মসজিদে রূপান্তরিত হওয়ার আগে এটি প্রকৌশলির অফিস হিসেবে ব্যবহৃত হতো। পরে এটি বিশুদ্ধ পানি বিভাগের অফিস হিসেবে ব্যবহৃত হয়।

## নির্মাণের ধরণ
থাম্ব|ডান|কেন্দ্রীয় ভেন্টিলেশন টাওয়ার
থাম্ব|ডান|মসজিদের ভেতরকার দৃশ্য
মসজিদটি প্রকৌশলির অফিস হিসেবে নির্মিত হয়েছিল। মসজিদটির কেন্দ্রে একটি ভেন্টিলেশন টাওয়ার রয়েছে যাতে ভেতরের তাপমাত্রা সহনীয় পর্যায়ে থাকে।

যেহেতু, এটি প্রথমে মসজিদ হিসেবে নির্মিত হয়নি, তাই, মসজিদে হিসবে রূপান্তির হবার পর এটিতে নানা পরিবর্তন আনা হয়। মসজিদটির মধ্যখানের সিড়ি ভেঙ্গে ফেলা হয়েছে যাতে নামায পড়তে সুবিধা হয়।

## তথ্যসূত্র

বিষয়শ্রেণী:জাকার্তার মসজিদ
আন-নবী মসজিদ, কাজভিন

**আন-নবী মসজিদ** ( এবং  –নামেও পরিচিত) ইরানের কাজভিনের একটি বিখ্যাত মসজিদ। মসজিদের আয়তন প্রায় ১৪০০০ বর্গ মিটার। মসজিদে অনেক শিলালিপি আছে যা **ফাতেহ আলী শাহ** এর স্মৃতি নির্দেশ করে। **ফাতেহ আলী শাহ** কাজার রাজবংশের প্রতিষ্ঠাতা।  অন্য একটি সূত্র অবশ্য বলছে যে, এই মসজিদের অস্তিত্ব সাফাভীদের আমলেও ছিলো। তবে এখন সবাই বিশ্বাস করে এর  স্থপতি হলেন *ওস্তাদ মির্জা শিরাজী,* যিনি ১৭৮৭ সালে এটি তৈরী করেন। এই মসজিদকে মসজিদ সুলতানি, মসজিদ শাহ, মসজিদ নাবী ইত্যাদি নামে পরিচিত।

## অবস্থান
আন নাবী মসজিদ ইরানের কাজভিন প্রদেশের কাজভিন শহরে অবস্থিত। মসজিদটি কাজভিনের পুরাতন বাজারের প্রাণকেন্দ্রে অবস্থিত।

## বিশেষত্ব
ডান|থাম্ব|আন-নবী মসজিদের প্রবেশদ্বার
মসজিদের বিশেষত্ব হলো এর দুই স্তরপূর্ণ গম্বুজ ব্যবস্থা, যার কৌণিক ব্যাস ১৫ মিটার। মাটি থেকে যা ২০.৮৩ মিটার উঁচুতে অবস্থিত, যখন বাইরের চূড়া ২৩.২৫ মিটার উঁচু। 

ফরাসি গবেষক মাদাম জেন ডিয়েলাফই এর মতে, পূর্বে সেখানে একটি উঁচু মিনার ছিল এবং মসজিদের চত্বরে চারটি  ইভান (তিনদিকে প্রাচীরবেষ্টিত আয়তাকার স্থান) ছিলো, যা এর সৌন্দর্য্য বহুগুন বাড়িয়ে দিত।

মসজিদে অনেক লিপি পাওয়া গেছে। এইসব লিপি তখনকার মানুষের উন্নত শিল্প-জ্ঞান নির্দেশ করে। 

## আরও দেখুন
* নাসির উল মুলক মসজিদ
* ফেরদৌস জামে মসজিদ
* সানশাইন মসজিদ

## তথ্যসূত্র

* 

বিষয়শ্রেণী:ইরানি স্থাপত্য
বিষয়শ্রেণী:ইরানের ভবন ও অবকাঠামো সম্পর্কীয় নিবন্ধ
বিষয়শ্রেণী:ইরানের মসজিদ
বিষয়শ্রেণী:১৭৮৭-এ সম্পন্ন মসজিদ
বিষয়শ্রেণী:গম্বুজসহ মসজিদ
জাপান মসজিদ

**বায়তুল আহাদ -জাপান মসজিদ** (জাপানি:ベイトゥルアハドモスク - 日本のモスク) বা কেবল **জাপান মসজিদ** নাগোয়ার উপকণ্ঠে সুশিমায় অবস্থিত একটি আহমাদিয়া বিশ্বাসী মুসলিমদের মসজিদ। ২০১৫ সালের ২০শে নভেম্বর এটি চালু করা হয়। মসজিদের উদ্ভোধন করেন আহমাদিয়া মুসলিম সম্প্রদায়ের পঞ্চম খলিফা মির্জা মাসরুর আহমেদ। জাপানে আহমাদিয়া মুসলিম সম্প্রদায়ের সবচেয়ে বড় মসজিদ এটি। জাপানে বসবাসরত অধিকাংশ আহমাদিয়া মুসলিম জনগোষ্ঠী পাকিস্তান হতে আসা। তাদের খুব অল্পই জন্মসূত্রে জাপানি। এই মসজিদে একসাথে ৫০০ জন মানুষ একসাথে নামায আদায় করতে পারেন।

## স্থাপত্য
বায়তুল আহাদ-জাপান মসজিদে একই সাথে আধুনিক ও ইসলামী স্থাপত্য রীতির মিশ্রণ ঘটেছে। এর সুউচ্চ মিনার ও গম্বুজ ইসলামী ভাবধারা ধারণ করে, কিন্তু গঠনশৈলী ও কারুকলায় আধুনিক উপকরণ ব্যবহার করা হয়েছে। মসজিদটিতে মোট মিনার আছে চারটি, যা প্রধান প্রার্থনা কক্ষের চার কোনায় সীমান্ত প্রাচীরের সাথে অবস্থিত। মসজিদের একদম মাঝখানে ছাদের উপরে গম্বুজ বসানো হয়েছে। মসজিদের প্রবেশপথ কাবা গৃহের আদলে তৈরী। চারিদিকে প্রাচীরবেষ্টিত এই মসজিদটি সাদা ও ধূসর রঙ ও রঙের উপকরণ দ্বারা সজ্জিত করা।

## আইন
জাপান মসজিদ ইসলামের আহমাদিয়া সম্প্রদায়ের রীতি অনুসরণ করে পরিচালিত হয়।

## কার্যক্রম
মসজিদটি সপ্তাহে প্রতিদিন খোলা থাকে। এখানে প্রতি দিন ৫ বার নামায পড়া হয়। শুক্রবার ও রমজান মাসে এখানে বিশেষ আয়োজন করা হয়ে থাকে।

## আরো দেখুন
* টোকিও কামি
* আমেরিকার নারীদের মসজিদ  
* ভিয়েনা ইসলামী কেন্দ্র

## তথ্যসূত্র

বিষয়শ্রেণী:জাপানের মসজিদ
বিষয়শ্রেণী:২০১৫-এ সম্পন্ন মসজিদ
বিষয়শ্রেণী:জাপানের আহমদিয়া মসজিদ
বিষয়শ্রেণী:জাপানের ভবন ও স্থাপনা
বিষয়শ্রেণী:২১শ শতাব্দীর মসজিদ
বিষয়শ্রেণী:২১শ শতাব্দীর এশিয়ার মসজিদ
কোটা ইস্কানদার মসজিদ

**কোটা ইস্কানদার মসজিদ **() মালয়েশিয়ার জোহরে অবস্থিত একটি মসজিদ। জোহর রাজ্যে এটি দ্বিতীয় রাজ্য মসজিদ। *সুলতান আবু বকর রাষ্ট্র মসজিদের* পরে এই মসজিদ নির্মাণ করা হয়। আধুনিক স্থাপত্যশৈলীতে এই মসজিদ নির্মাণ করা হয়েছে। ২০১৫ সালের ১৬ই জুন তারিখে মসজিদটি আনুষ্ঠানিকভাবে চালু করা হয়। এর নামকরণ করা হয় জোহরের সুলতান *মরহুম সুলতান ইস্কানদার ইবনি আল-মরহুম সুলতান ইসমাইল*  এর নামে। এখানে প্রায় ৬ হাজার মানুষ একত্রে নামায পড়তে পারেন।

## ইতিহাস
মসজিদটি *ইউইএম বিল্ডার্স বেরহাদ*  এবং *চাহায়া জওহর এসডিএন বিএইচডি*  দ্বারা নির্মিত হয়েছিল। ২০১২ সালে এর নির্মাণকাজ শুরু হয় এবং কাজ শেষ  করে ২০১৫ সালের ১৬ জুন নামাযের জন্য উন্মুক্ত করে দেওয়া হয়। মসজিদের নকশায় আধুনিকতার সাথে ইসলাম ধর্মীয় কৃষ্টির মিলন ঘটেছে। আদর্শগতভাবে এখানে ইসলামের সুন্নী রীতির শাফেঈ মাযহাব পালন করা হয়। 

## স্থাপত্য
এর স্থাপত্যশৈলী অত্যন্ত দৃষ্টিনন্দন। আধুনিক স্থাপত্যশৈলীর সাথে ইসলামী ভাবগাম্ভীর্যের মিশ্রণে এই মসজিদ নির্মাণ করা হয়েছে। এতে রয়েছে বেশ কিছু সুউচ্চ ৬টি মিনার, বৃক্ষদ্বারা শোভিত বাগান, গম্বুজ, ফোয়ারা ইত্যাদি। মসজিদের জলাশয়টি সূর্যালোক প্রতিফলক হিসেবে বানানো। এখানে অমুসলিমদের জন্য একটি অংশ রাখা হয়েছে। সেখানে তারা অবাধে যাতায়াত করতে পারে।

## কার্যক্রম
মসজিদটি সপ্তাহের প্রতিদিন খোলা থাকে। এখানে ৫ ওয়াক্ত নামায আদায় করা হয়। প্রতি শুক্রবার এখানে নামাযের জন্য বিশেষ ব্যবস্থা করা হয়।

## আরও দেখুন
* মালয়েশিয়ায় ইসলাম

## তথ্যসূত্র

বিষয়শ্রেণী:২০১৫-এ সম্পন্ন মসজিদ
বিষয়শ্রেণী:জোহরের মসজিদ
বিষয়শ্রেণী:গম্বুজসহ মসজিদ
বিষয়শ্রেণী:২০১৫-এ মালয়েশিয়ায় প্রতিষ্ঠিত
বিষয়শ্রেণী:২১শ শতাব্দীর এশিয়ার মসজিদ
উইমেনস মস্ক অব অ্যামেরিকা

থাম্ব|একটি মসজিদে মহিলা
**আমেরিকার নারীদের মসজিদ** (ইংরেজি: Women's Mosque of America) &nbsp;শুধুমাত্র নারীদের জন্য নির্মিত একটি বিশেষায়িত মসজিদ। মসজিদটি ক্যালিফোর্নিয়ার লস এঞ্জেলেস এর &nbsp;পিকো-ইউনিয়ন জেলায় অবস্থিত।

## ইতিহাস
মার্কিন যুক্তরাষ্ট্রতে প্রায় ২ হাজার মসজিদ রয়েছে, তবে নারীদের জন্য&nbsp;এটিই প্রথম মসজিদ। ২০১৫ সালে নারীদের মসজিদের নির্মাণকাজ শেষ হয়। সেই একই বছরের ৩০শে জানুয়ারী মুসলিম নারীদের ইবাদতের জন্য মসজিদটি খুলে দেওয়া হয়। এর&nbsp;উদ্বোধনী জুমার খুৎবা প্রদান করেন এডিনা লেকোভিক।

## স্থাপনা
আমেরিকার নারীদের মসজিদ ভবনটি শত বছরের পুরনো। এটি ডাউনটাউনের নিকটেই অবস্থিত। এই ভবনে বিভিন্ন ধর্মের অনুসারীরা তাদের ধর্মীয় কাজ করে থাকে। বিশেষত কিছু ইহুদী ও খ্রিস্টান ধর্মীয় অনুসারীরা এখানে আসে।

## কার্যক্রম
এখানে প্রতিমাসে মহিলাদের জন্য মাত্র একদিন জুমার নামায পড়ার ব্যবস্থা করা হয় এবং সারা মাস সহ-শিক্ষা কার্যক্রম চালানো হয়।&nbsp;এই মসজিদে প্রবেশের জন্য নারীদের মাথায়&nbsp;স্কার্ফ&nbsp;পরা বাধ্যতামূলক নয়। মসজিদ এর সহ-সভাপতি করা হয় অ্যাটর্নি সানা মুত্তালিব এবং চলচ্চিত্র নির্মাতা এম হাসনা মাযনাভিকে।&nbsp;মসজিদ&nbsp;পরিচালনা পর্ষদের সদস্য ৬ জন, তাদের মধ্যে আছেন লিকোভিক, চলচ্চিত্র নির্মাতা নিয়া মালিকা ডিক্সন, জাইবা ওমর, মাহিন ইব্রাহীম এবং লোগান সিলার।

## আরো দেখুন
* আমেরিকার মসজিদের তালিকা
* যুক্তরাষ্ট্রের মসজিদসমূহের তালিকা

## তথ্যসূত্র

## বহিঃসংযোগ
* অফিসিয়াল ওয়েবসাইট

বিষয়শ্রেণী:২০১৫-এ সম্পন্ন মসজিদ
বিষয়শ্রেণী:ক্যালিফোর্নিয়ার মসজিদ
বিষয়শ্রেণী:যুক্তরাষ্ট্র্রের ধর্মীয় স্থাপনা সংক্রান্ত নিবন্ধ
বিষয়শ্রেণী:২০১৫-এ ক্যালিফোর্নিয়ায় প্রতিষ্ঠিত
বিষয়শ্রেণী:ইসলাম ও নারী
হযরত মোহানি

**হযরত মোহানি** (১ জানুয়ারি ১৮৭৫ - ১৩ মে, ১৯৫১) ভারতের স্বাধীনতা আন্দোলনের একজন ভারতীয় সক্রিয়কর্মী ও উর্দু ভাষার বিশিষ্ট কবি ছিলেন।

তাঁর প্রকৃত নাম সৈয়দ ফজল-উল-হাসান ছিলো। হযরত তার সাহিত্যিক নাম যা তিনি উর্দু কবিতায় ব্যবহার করতেন। আর শব্দ মোহানি হচ্ছে যেখানে তিনি জন্মগ্রহণ করেন মোহনের স্থানীয় জায়গা বোঝাতে ব্যবহৃত হয়েছিল। ১৯২১ সালে তিনি "ইনকিলাব জিন্দাবাদ" শব্দটি স্লোগান হিসেবে সৃষ্টি করেন। তিনি ছিলেন ভারতের কমিউনিস্ট পার্টির চারজন প্রতিষ্ঠাতার একজন।

## তথ্যসূত্র

বিষয়শ্রেণী:১৮৭৫-এ জন্ম
বিষয়শ্রেণী:১৯৫১-এ মৃত্যু
বিষয়শ্রেণী:ভারতীয় স্বাধীনতা কর্মী
বিষয়শ্রেণী:ভারতীয় সাম্যবাদী
বিষয়শ্রেণী:উর্দু কবি
বিষয়শ্রেণী:ভারতের কমিউনিস্ট পার্টির রাজনীতিবিদ
বিষয়শ্রেণী:২০শ শতাব্দীর ভারতীয় রাজনীতিবিদ
বিষয়শ্রেণী:লখনউয়ের ব্যক্তি
বিষয়শ্রেণী:জমিয়ত উলামায়ে হিন্দের ব্যক্তি
বিষয়শ্রেণী:উত্তরপ্রদেশের কবি
বিষয়শ্রেণী:১৯শ শতাব্দীর ভারতীয় রাজনীতিবিদ
বিষয়শ্রেণী:নিখিল ভারত মুসলিম লীগের রাজনীতিবিদ
বিষয়শ্রেণী:আলিগড় মুসলিম বিশ্ববিদ্যালয়ের প্রাক্তন শিক্ষার্থী
বিষয়শ্রেণী:১৯শ শতাব্দীর ভারতীয় মুসলিম
বিষয়শ্রেণী:২০শ শতাব্দীর ভারতীয় কবি
বিষয়শ্রেণী:১৯শ শতাব্দীর ভারতীয় কবি
বিষয়শ্রেণী:লখনউয়ের রাজনীতিবিদ
বিষয়শ্রেণী:ইরানি বংশোদ্ভূত ভারতীয় ব্যক্তি
নেলসন অ্যালগ্রেন

**নেলসন অ্যালগ্রেন** (২৮ মার্চ ২৮ ১৯০৯ – ৯ মে ১৯৮১) একজন মার্কিন লেখক ছিলেন। সম্ভবত তিনি 'দ্য ম্যান উইথ দ্য গোল্ডেন আর্ম' (উপন্যাস, ১৯৪৯) বইয়ের জন্য বেশি পরিচিত যেটির জন্য তিনি 'জাতীয় গ্রন্থ পুরস্কার' জেতেন। ১৯৫৫ সালে একই নামে একটি চলচ্চিত্রও বের হয়।
১৯৫৩ সালে জন্ম নেওয়া আরেক মার্কিন লেখক 'হ্যারল্ড অগেনব্রাউম' যিনি নেলসনকে নিয়ে গবেষণা করেছেন বলেন যে, '১৯৪০ এর দশকের শেষের দিকে এবং ১৯৫০ দশকের শুরুর দিকে নেলসন যুক্তরাষ্ট্রের অন্যতম সেরা লেখক ছিলেন।' নেলসনের সঙ্গে ফরাসি লেখিকা সিমন,দ্য বোভোয়ারের প্রেম ও যৌনসম্পর্ক ছিল এবং সিমনের *[[দ্য ম্যান্ডারিন্স]]* (১৯৫৪) উপন্যাসে নেলসনের চরিত্রের মতোই এক ব্যক্তির উল্লেখ পাওয়া যায়, যে উপন্যাসটির ঘটনাস্থল ছিল প্যারিস এবং শিকাগো।

## প্রাথমিক জীবন
এ্যালগ্রেন জন্মেছিলেন মিশিগানের ডেট্রয়েটে গোল্ডি কালিশার এবং গার্সন আব্রাহাম দম্পতির সন্তান হিসেবে, তার জন্ম নাম ছিল নেলসন এ্যালগ্রেন আব্রাহাম। তিন বছর বয়সে নেলসন তার মাতা-পিতার সঙ্গে শিকাগোর ইলিনয়েসে আসেন, তারা ওখানে শ্রমিক শ্রেণী হিসেবে বাস করা শুরু করেন, তারা ছিলেন শিকাগোর 'সাউথ সাইড' এ। তার বাবা ছিলেন সুইডেনের এক ইহুদী ধর্ম গ্রহণকারীর সন্তান এবং মাতা ছিলেন জার্মান ইহুদী। এই মহিলার 'সাউথ সাইড' এ একটি চকলেটের দোকান ছিল।
যখন নেলসনের বয়স আট বছর তখন তার বাবা-মা শিকাগোর 'নর্থ সাইড' এ চলে আসেন এবং এখানে ৪৮৩৪ 'এন. টয় স্ট্রীট' এ থাকতেন যেটি ছিল 'আলবানি পার্ক' এর প্রতিবেশী এলাকা। নেলসনের পিতা গাড়ি মেকানিক হিসেবে কাজ করা শুরু করেন 'উত্তর কেডজী এভিনিউ' তে।
নেলসন তার রচনা *শিকাগোঃ নির্মানাধীন শহর* তে তার অতীতের জীবন মনে করে বলেন যে, *প্রতিবেশী শিশুরা তাকে উত্ত্যাক্ত করত*।
শিকাগোর পাবলিক স্কুলগুলোতে শিক্ষা লাভ করেন নেলসন, হিববার্ট হাই স্কুলে পড়ালেখা শেষ করে তিনি 'ইলিনয়েস বিশ্ববিদ্যালয়' এ ভর্তি হন , এখান থেকে তিনি সাংবাদিকতার ওপর ব্যাচেলর ডিগ্রী অর্জন করেন (১৯৩১ এ)। ইলিনয়েস বিশ্ববিদ্যালয়ে অধ্যায়নকালে তিনি 'দৈনিক ইলিনি' পত্রিকায় লেখতেন যেটি ছিল ঐ প্রতিষ্ঠানের শিক্ষার্থীদের জন্য একটি সংবাদমাধ্যম।

## তথ্যসূত্র

## বহিঃসংযোগ

*
*
* 
*The Nelson Algren Papers  The Ohio State University Libraries Rare Books and Manuscripts Collection
*NelsonAlgren.org
*Algren: The Movie
*Writers Influenced By Algren
*Clips of Barry Gifford and Willem Dafoe reading from Algren's work
* Nelson Algren Papers  at The Newberry Library
*Nelson Algren quotes on Twitter
*
*
*The Man With The Golden Pen
*

বিষয়শ্রেণী:১৯০৯-এ জন্ম
বিষয়শ্রেণী:মার্কিন লেখক
বিষয়শ্রেণী:১৯৮১-এ মৃত্যু
বিষয়শ্রেণী:ইংরেজ লেখক
বিষয়শ্রেণী:ইংরেজি ভাষার ঔপন্যাসিক
বিষয়শ্রেণী:মার্কিন ঔপন্যাসিক
বিষয়শ্রেণী:জার্মান ইহুদি বংশোদ্ভূত মার্কিন ব্যক্তি
বিষয়শ্রেণী:সুয়েডীয় বংশোদ্ভূত মার্কিন ব্যক্তি
বিষয়শ্রেণী:আমেরিকান অ্যাকাডেমি অব আর্টস অ্যান্ড লেটার্সের সদস্য
বিষয়শ্রেণী:২০শ শতাব্দীর মার্কিন ঔপন্যাসিক
বিষয়শ্রেণী:২০শ শতাব্দীর মার্কিন পুরুষ লেখক
বিষয়শ্রেণী:মার্কিন পুরুষ ঔপন্যাসিক
বিষয়শ্রেণী:ইলিনয়ের ঔপন্যাসিক
হেরেম

**হেরেম** ( *ḥarīm*, "মহিলাদের জন্য নির্ধারিত পবিত্র স্থান যেখানে অন্য পুরুষদের প্রবেশ নিষেধ।"), আভিধানিক অর্থ ‘নিষিদ্ধ’।   দক্ষিণ এশিয়ায় জেনানা নামে পরিচিত। মুসলিম পরিবারের বা গৃহের মহিলাদের বসবাসের জন্য নির্দিষ্ট স্থান যেখানে শুধুমাত্র মাহরামের প্রবেশাধিকার আছে।  ভূমধ্যসাগরিয় এবং মধ্যপ্রাচ্যের সভ্যতায় পরিলক্ষিত হয়, বিশেষ করে সমাজের উচ্চবিত্ত এবং রাজপরিবারের মধ্যে অধিক দেখা যায়। একটি হেরেমে একজন পুরুষের একজন বা একাধিক স্ত্রী, উপ-পত্নী, অপ্রাপ্ত বয়স্ক পুত্র, অবিবাহিত কন্যা, আত্মীয়া এবং দাসীরা বসবাস করত। properly refers to domestic spaces that are reserved for the women of the house in a Muslim family.

ভারতে মুঘল আমলে সম্রাটের হেরেমের নিরাপত্তা ব্যবস্থা ছিল অত্যন্ত কঠিন। পূর্বে খোজা প্রহরীরা হেরেমের ব্যবস্থাপনা ও নিরাপত্তায় নিয়োজিত থাকত। এসকল খোজাকে ’নাজির’ নামে অভিহিত করা হতো। প্রত্যহ মহিলা প্রহরীরা নাজিরের নিকট হেরেমের ঘটনাবলি রিপোর্ট করত। হেরেমে বহিরাগতের প্রবেশ ছিল অসম্ভব। হেরেমের অভ্যন্তরে মহিলা প্রহরী সর্বদা এর নিরাপত্তা বিধান করত। মোঘলদের অনুকরণে বাংলার স্বাধীন নবাবরাও হেরেম ব্যবস্থার প্রচলন করেছিলেন। এমনকি ইংরেজ আমলেও হেরেম ব্যবস্থার প্রচলন ছিল। তখন হেরেমে আর্মেনিয়ান ও পর্তুগিজ নারীদেরও দেখা যেত।

## তথ্যসূত্র

বিষয়শ্রেণী:হেরেম
বিষয়শ্রেণী:আরব সংস্কৃতি
বিষয়শ্রেণী:ইসলামি স্থাপত্য উপাদান
বিষয়শ্রেণী:ইসলামি সংস্কৃতি
বিষয়শ্রেণী:উসমানীয় সংস্কৃতি
বিষয়শ্রেণী:ইসলামি পরিভাষা
বিষয়শ্রেণী:কক্ষ
বিষয়শ্রেণী:সর্বাত্মক_প্রতিষ্ঠান
সিঙ্গাপুরে সমকামীদের অধিকার

**সিঙ্গাপুরের সমাজ** সমকামিতাকে তেমন একটা ঘৃণার চোখে দেখেনা; সিঙ্গাপুরের আইন সমকামিতাকে দণ্ডনীয় অপরাধ হিসেবে গণ্য করে যদিও সমকামিতার অজুহাতে কাউকে সাজা দেওয়া হয়না।
## সমলিঙ্গের মানুষের মধ্যে যৌনতা নিয়ে আইন
সিঙ্গাপুরের 'দণ্ডবিধি ৩৭৭এ' (Singapore Penal Code 377A) অনুযায়ী দুইজন পুরুষের মধ্যে দৈহিক মিলন নিষেধ।
সিঙ্গাপুরের প্রধানমন্ত্রী লী সিয়েন লুং ২০১৩ সালে বলেন যে, '''সিঙ্গাপুর মূলত একটি রক্ষণশীল সামাজিক দেশ......পরিবার হচ্ছে এদেশের সমাজের মূল ভিত্তি। এবং সিঙ্গাপুরে আমরা পরিবার বলতে বুঝি একটি নারী একটি পুরুষের সঙ্গে বিবাহবন্ধনে আবদ্ধ হবে।

সিঙ্গাপুরের সমাজের মানুষ সমকামকে ঋণাত্মক দৃষ্টিভঙ্গীতে না দেখলেও রাষ্ট্রীয়ভাবে সমকামিতা অবৈধ যদিও শুধু পুরুষদের মধ্যে।

## সারাংশ ছক

## তথ্যসূত্র

বিষয়শ্রেণী:সমকামিতা
বিষয়শ্রেণী:এলজিবিটিকিউ অধিকার
লরেন গটলিয়েব

**লরেন গটলিয়েব** (ইংরেজি:Lauren Gottlieb) একজন আমেরিকান অভিনেত্রী এবং নৃত্যশিল্পী যিনি অ্যারিজোনা থেকে এসেছেন। তিনি যুক্তরাষ্ট্রের নৃত্যপ্রতিযোগিতা *সো ইউ কেন থিঙ্ক ইউ ক্যান ডান্স* এ অংশগ্রহণ করেন।  এরপর তিনি ভারতীয় নৃত্যপ্রতিযোগিতা ঝলক দিখলাজা তে আরেক নৃত্যশিল্পী পুনিত পাথক এর সাথে অংশগ্রহণ করেন আবং প্রথম রানার্স আপ হন। ২০১৩ সালে তিনি ভারতীয় চলচ্চিত্র "'এবিসিডি ২:অ্যানিবডি ক্যান ডান্স"' এ অভিনয় করেন। 

## নৃত্যে অগ্রগতি
লরেন কোরিওগ্রাফার টাইচে ডিয়ারিও কে সো ইউ থিঙ্ক ইউ ক্যান ডান্স এর দ্বিতীয় পর্বে সহযোগিতা করেন এবং তৃতীয় পর্বে নিজে অংশ নেন। . ২০০৫ সালে তিনি ঐ নৃত্য প্রতিযোগিতার সেরা ৬ এ পৌছান কিন্তু প্রতিযোগিতাটি আর জিততে পারেন নি। এরপর তিনি পরের পর্বগুলোতে যথাক্রমে টাইচে ডিয়ারিও, তাবিথা এবং নেপোলিয়ান ডি'আমো, এবং মিয়া মাইকেল কে সহযোগিতা করেন।

পর্বগুলোতে কাজ করা ছাড়াও লরেন ঐ সময় বহু নামকরা শিল্পী যেমন রিয়ান্না, মারিয়া কোরি, ব্রিটনি স্পিয়ার্স, শাকিরা, সান কিংস্টোন, ক্যারি আন্ডারউড, উইলো স্মিথ, এবং এনরিক ইগ্লেসিয়াস এর সাথে কাজ করেন।এমনকি তিনি টম ক্রুজ, কেটি হোমস, এবং টবি ম্যাগয়ার এর সাথে কাজ করেন। টেলিভিশন সো গ্লী তে তিনি নর্তকী হিসেবেও কাজ করেন।

লরেন ভারতীয় টিভি সো ঝলক দিখালাজা এর বহু পর্বে উপস্তিত হয়েছেন এবং ষষ্ঠ পর্বে কোরিগ্রাফার. পুনিত পাথক এর সাথে অংশগ্রহণ করে রানার আপ হোন। এরপর তিনি পরের পর্বে উক্ত অনুষ্ঠানটির বিচারকের ভূমিকায় অবতীর্ণ হোন। তাছাড়া তিনি সপ্তম পর্বে সালমান ইউসুফ খান এর সঙ্গে "চ্যালেঞ্জ স্যাটার" এর রুপে অংশগ্রহণ করেন।  In 2014, she participated in *[[Jhalak Dikhhla Jaa (Indian Dance Series)|Jhalak Dikhla Jaa]]* (Season 7) with Salman Yusuff Khan as a "Challenge Setter".

## ছবির তালিকা
;

## টেলিভিশনে অভিনয়ের তালিকা
;

## তথ্যসূত্র

বিষয়শ্রেণী:ঝলক দিখলা যা
বিষয়শ্রেণী:মার্কিন নারী নৃত্যশিল্পী
বিষয়শ্রেণী:২১শ শতাব্দীর মার্কিন নারী
বিষয়শ্রেণী:জীবিত ব্যক্তি
বিষয়শ্রেণী:১৯৮৮-এ জন্ম
বিষয়শ্রেণী:মার্কিন চলচ্চিত্র অভিনেত্রী
বিষয়শ্রেণী:মার্কিন টেলিভিশন অভিনেত্রী
বিষয়শ্রেণী:হিন্দি চলচ্চিত্র অভিনেত্রী
বিষয়শ্রেণী:পাঞ্জাবি চলচ্চিত্র অভিনেত্রী
বিষয়শ্রেণী:২১শ শতাব্দীর মার্কিন অভিনেত্রী
বিষয়শ্রেণী:ভারতে মার্কিন প্রবাসী অভিনেত্রী
থাইল্যান্ডে সমকামীদের অধিকার

**সমকামিনী, সমকামী, উভকামী এবং হিজড়ারা** থাইল্যান্ডে সামাজিক অনেক সমস্যার মুখোমুখি হন যদিও দেশটিতে সমকামিতা আইনগতভাবে বৈধ। সমকামিতার ক্ষেত্রে থাইল্যান্ডকে এশিয়া মহাদেশের অন্যতম সহনশীল দেশ হিসেবে বিবেচনা করা হয়। নারী সমকামিতা এবং পুরুষ সমকামিতা দুটোই থাইল্যান্ডে বৈধ কিন্তু সমলিঙ্গের যুগল এবং সমলিঙ্গের যুগলদের বাসা থাইল্যান্ডের সমাজের মানুষ ভালো চোখে দেখেনা। ২০১৩ সালে 'ব্যাংকক পোস্ট' পত্রিকায় বলা হয় যে,*......থাইল্যান্ড সমকামী যুগলদের জন্যে একটি ভালো পর্যটকবান্ধব জায়গা হলেও এ সম্পর্কে দেশটির আইন এবং সমাজের মানুষের মন-মানসিকতা অতটা উদার নয়*। 'আঞ্জারী' হচ্ছে থাইল্যান্ডে সমকামিতার পক্ষ নিয়ে কাজ করা একটি সংগঠন।
## আইনগত অবস্থা
ব্যক্তিগত, প্রাপ্তবয়স্ক, সম্মতিপ্রাপ্ত এবং অবাণিজ্যিক পায়ুকাম ১৯৫৬ সালে সরকার কর্তৃক বৈধতা পায়। দৈহিক মিলনের সর্বনিম্ন বয়স ১৫ করা হয় ১৯৯৭ এ। ২০০২ সালে থাইল্যান্ডের স্বাস্থ্য মন্ত্রণালয় সমকামিতাকে 'মানসিক রোগ' হিসেবে আখ্যা দেওয়া বন্ধ করে। ১৯৯০ এর দশকে এ দেশের কিছু মানুষ সমকামিতাকে ভালো চোখে দেখা শুরু করে, বিশেষ করে একবিংশ শতাব্দীর শুরুর দিকে। ২০০৫ সালে থাই সামরিক বাহিনী সমকামী ব্যক্তিদের নেওয়া শুরু করে, এর আগে সমকামীদের সামরিক বাহিনীতে ঢুকতে দেওয়া হতনা, বলা হত যে সমকামীরা নাকি মানসিকরোগী, ১৯৫৪ সালের একটি আইনই ছিল এরকম। ২০০৭ সালে থাই সরকার ধর্ষণের নতুন সংজ্ঞা প্রদান করে যেখানে নারীর সঙ্গে পুরুষকেও অন্তর্ভুক্ত করা হয়। সরকার বৈবাহিক ধর্ষণও অবৈধ ঘোষণা করে, এবং আইনে বলা নারী ও পুরুষ উভয়ই ধর্ষিত হতে পারে। ২০০৯ এর মে মাসে থাই রেড ক্রস সমকামীদের ব্লাড ডোনেশনের অনুমতি দেয়, যদিও এর আগে এ নিয়ে ক্যামপেইন হয়েছিল। ২০১৫ এর সেপ্টেম্বরে 'লিঙ্গ সমতা আইন' করা হয় যেটার কাজ হচ্ছে সমকামীদের বিরুদ্ধে বৈষম্য সমাজ থেকে উঠিয়ে দেওয়া।

## তথ্যসূত্র

বিষয়শ্রেণী:সমকামিতা
বিষয়শ্রেণী:এলজিবিটিকিউ অধিকার
কবিতা (সাহিত্যপত্র)

**কবিতা** বিংশ শতাব্দীর প্রথমভাবে প্রকাশিত একটি কবিতা বিষয়ক সাহিত্যপত্রিকা। এর অধিকর্তা ছিলেন প্রখ্যাত আধুনিক কবি বুদ্ধদেব বসু। এটি ছিল একটি ত্রৈমাসিক পত্র।
## ইতিহাস
কলকাতায় বসবাসকালে বুদ্ধদেব বসু কবি সতীর্থ কবি প্রেমেন্দ্র মিত্রের সহযোগিতায় ১৯৩৫ খ্রিষ্টাব্দে ত্রৈমাসিক কবিতা (আশ্বিন ১৩৪৪) পত্রিকা সম্পাদনা করে প্রকাশ করেন। পঁচিশ বছরেরও অধিককাল তিনি পত্রিকাটির ১০৪টি সংখ্যা সম্পাদনা করে আধুনিক কাব্যআন্দোলনে নেতৃত্ব দেন। তৃতীয় বর্ষ ১ম সংখ্যা (আশ্বিন ১৩৪৪) থেকে বুদ্ধদেব ও সমর সেন এবং ষষ্ঠ বর্ষ তৃতীয় সংখ্যা (চৈত্র ১৩৪৭) থেকে বুদ্ধদেব বসু একাই এর সম্পাদক ছিলেন।

## তাৎপর্য
থাম্ব|কবিতা, আমেরিকার কবিতা বিশেষ সংখ্যা, ১৯৫০
থাম্ব|245x245পিক্সেল|''কবিতা ভবন'' -এর লোগো
১৯৩০-এর দশকে কবি বুদ্ধদেব বসুরই অনুপ্রেরণায়, সদিচ্ছায় ও অনুশাসনে আধুনিক বাংলা কবিতা তার যথার্থ আধুনিক রূপ লাভ করে। এটি কবি বুদ্ধদেব বসুর জীবনের একটি উল্লেখযোগ্য কীর্তি। বাংলা ভাষা ও সাহিত্যের ক্রমবিকাশে *কবিতা* পত্রিকার ভূমিকা দূরসঞ্চারী। আধুনিক বাংলা কবিতার সমৃদ্ধি, প্রসার ও তা জনপ্রিয় করে তোলার ক্ষেত্রে এ সাহিত্যপত্রিকার অবদান তুলনারহিত। এ পত্রিকা যুক্তিনির্ভর উঁচু মানের সমালোচনার মাধ্যমে আধুনিক বাংলা কবিতাকে যথাযথ দিকনির্দেশনা দিয়ে অমর হয়ে আছে।
## তথ্যসূত্র


বিষয়শ্রেণী:সাহিত্যপত্র
বিষয়শ্রেণী:বাংলা কাব্য
বিষয়শ্রেণী:বাংলা ভাষার ম্যাগাজিন
বিষয়শ্রেণী:বাংলা সাহিত্য
বিষয়শ্রেণী:ভারতের বিলুপ্ত পত্রিকা
বিষয়শ্রেণী:ভারতের সাহিত্য ম্যাগাজিন
ঐকবাদনদল

থাম্ব|জালিসকো ফিলহারমোনিক ঐকবাদনদল।
থাম্ব|সজ়ক্জ়েসিং, পোল্যান্ডে অবস্থিত ঐকবাদনদলের সঙ্গীত পরিবেশনের জন্য একটি আধুনিক মিলনায়তন।
**ঐকবাদনদল** () পাশ্চাত্য শাস্ত্রীয় সঙ্গীত পরিবেশনের একটি সম্মিলিত বাদকদলকে বোঝায় যারা মোটামুটি আদর্শ কিছু অনুপাতে বিভিন্ন শ্রেণীর বাদ্যযন্ত্র যেমন বংশীযন্ত্র (ফ্লুট, ওবো, ক্লারিনেট, বাসুন, ইত্যাদি), কংসযন্ত্র (তূর্য বা ট্রাম্পেট, শিঙ্গা বা হর্ন, ট্রম্বোন, টিউবা), ততযন্ত্র (ভায়োলিন, ভিয়োলা, চেলো, বেস, ইত্যাদি), ঘাতযন্ত্র-আনদ্ধযন্ত্র (ঢোল, টিম্পানি তথা নহবত বা নাকাড়া, ত্রিভুজ, পিয়ানো, ইত্যাদি) বাজিয়ে থাকেন এবং পশ্চিমা গীতিনাট্য বা অপেরাতে সাহচর্য প্রদান করেন কিংবা ধ্রুপদী ঐকতানসংগীত (সিম্ফনি) ও ঐকতানবাদনের অন্যান্য পশ্চিমা রূপগুলি বাদন করেন। কিছু আধুনিক সঙ্গীতরচনা পরিবেশন করার জন্য মাঝে মধ্যে অন্যান্য যন্ত্রপাতি যেমন পিয়ানো এবং সেলেস্তা পঞ্চম সারিকা বিভাগে ব্যবহার করা হয়ে থাকে। সপ্তদশ শতকের প্রথমদিক থেকে ঐকবাদনদলের জনপ্রিয়তা বৃদ্ধি পেতে থাকে।

ঐকবাদনদলের প্রকারভেদ আছে। ঐকতানিক (সিম্ফনীয়) ঐকবাদনদলে সাধারণত ৯০-এর বেশি বাদক থাকে, যারা কোনও বিস্তৃত সঙ্গীতকর্ম পরিবেশন করেন। কক্ষীয় ঐকবাদনদল (চেম্বার অর্কেস্ট্রা) অপেক্ষাকৃত ছোট একটি দল (১৫ থেকে ৪০ জন বাদক); এরা সাধারণত বারোক বা ধ্রুপদী যূগের সঙ্গীত বাজিয়ে থাকে। তত-ঐকবাদনদল কেবলমাত্র ততযন্ত্র বাদন করে। মঞ্চ ঐকবাদনদল সাধাণত গীতিনির্ভর মঞ্চনাটকে বাজায়; এগুলিতে স্যাক্সোফোনের প্রয়োগ বেশি।

ঐকবাদনদলকে বাংলায় "সমবেত বাদকদল", "ঐকতান-বাদকদল", "বৃন্দবাদন", ইত্যাদি সমার্থক পরিভাষা দিয়ে নির্দেশ করা হতে পারে। ঐকবাদনদলের ইংরেজি অনুবাদ হল "অর্কেস্ট্রা"; এই পরিভাষাটি গ্রিক শব্দ **ὀρχήστρα** (অরখিসত্রা) থেকে এসেছে, প্রাচীন গ্রিক মঞ্চের সামনের সারি গ্রিক ঐকতান-গায়কদের জন্য সংরক্ষিত থাকত।

## তথ্যসূত্র

## বহিঃসংযোগ

* The Orchestra: A User's Manual—A fairly concise overview, including detailed video interviews with players of each instrument and various resources
* Greg Sandow on the Future of Classical Music, Artsjournal.com blog, 25 September 2011
* 


বিষয়শ্রেণী:বাদ্যযন্ত্র
গার মসজিদ ও মিনার

**গার মসজিদ ও মিনার** ইরানের ইস্পাহান প্রদেশে অবস্থিত একটি ঐতিহাসিক স্থাপনা। মসজিদটি ইস্পাহানের *গার* (একে জার বা ঘার নামেও ডাকা হয়) নামক গ্রামে দ্বাদশ শতাব্দীতে তৈরী করা হয়। তবে মসজিদ এবং মিনারের স্থাপনকাল ভিন্ন। এর মিনার তৈরী করা হয়েছিলো সেলজুক রাজবংশের আমলে। কিন্তু মসজিদ তৈরী হয় ইলখানিদ আমলে। পেস্তার লেপন দিয়ে তৈরি মসজিদের মিহরাব ছাড়া এর বাকি অংশ প্রায় ধ্বংস হয়ে গেছে। এর তুলনায় মিনারটি অনেক ভালো অবস্থায় আছে। ১১২১ সালে *আবোলঘাসেম এবনে আহমেদ* মিনারটি স্থাপন করেন।

## মিনার
ইরানের অন্যতম মিনারের মধ্যে এটি একটি। মূল মসজিদের বাম পাশে ইস্পাহান থেকে জিয়ার যাওয়ার পথে রাস্তার উত্তর দিকে মিনারটি অবস্থিত। এটি কুফিক শিলালিপি দ্বারা আবৃত করা আছে। মিনারটি গোলকার পরিধি বিশিষ্ট হয়ে উপরে উঠে গেছে। মিনারের পাশে একটি ধ্বংসপ্রাপ্ত স্থাপনা আছে। সেলজুক স্থাপত্যরীতিতে পাথরের ব্যবহার অধিক লক্ষ্য করা যায়। গার মিনারের ডুবে যাওয়া পাথরের ভিত্তিটি ২ মিটার দূরত্বে অবস্থিত। ধীরগতিতে উঁচু হয়ে যাওয়া চূড়া ৪.৮ মিটার উচ্চ। এর সিঁড়ি স্বাভাবিক।

## মসজিদ
গার মসজিদটির স্থাপত্যশৈলী ও ঐতিহাসিক গুরুত্ব ধার্মিক ও ইতিহাসবিদ ছাড়াও সাধারণ মানুষের কাছেও অপরিসীম। এই মসজিদে কোন গম্বুজ নেই।

## আরো দেখুন
* রহিম খান মসজিদ

## তথ্যসূত্র

## বহিঃসংযোগ
*

বিষয়শ্রেণী:১১২১-এ প্রতিষ্ঠিত
বিষয়শ্রেণী:ইস্পাহানের মসজিদ
বিষয়শ্রেণী:ইরানের মসজিদ
১৯৭৩-এ বাংলাদেশ

গণপ্রজাতন্ত্রী বাংলাদেশ এর ১৯৭৩ সালের প্রধান ঘটনা প্রবাহ

## অবশ্যপালনীয়
* রাষ্ট্রপতি : আবু সাঈদ চৌধুরী (২৪ ডিসেম্বর পর্যন্ত) মোহাম্মদউল্লাহ (২৪ ডিসেম্বর হইতে)
* প্রধানমন্ত্রী : শেখ মুজিবুর রহমান
* প্রধান বিচারপতি : আবু সাদাত মোহাম্মদ সায়েম

## ঘটনাপঞ্জী
### জানুয়ারি
* **৭ জানুয়ারি** : পার্বত্য চট্টগ্রামের পাহাড়ি জনগোষ্ঠীর রাজনৈতিক সংগঠন শান্তিবাহিনী প্রতিষ্ঠার ঘোষণা দেয়া হয়। 
### ফেব্রুয়ারি
* **২৭ ফেব্রুয়ারি** : বাংলাদেশ পরমাণু শক্তি কমিশন সংস্থাটি প্রতিষ্ঠিত হয়।
### মার্চ
* **৭ মার্চ** : প্রথম বাংলাদেশের সাধারণ নির্বাচন অনুষ্ঠিত হয়। বাংলাদেশ আওয়ামী লীগ সংখ্যা গরিষ্ঠতা অর্জন করে
### এপ্রিল
* **৫ এপ্রিল** : রাষ্ট্রপতির আদেশ নং ৩২- বাংলাদেশ কৃষি গবেষণা পরিষদ আদেশ ১৯৭৩ বলে ১৯৭৩ সালের ৫ই এপ্রিল বাংলাদেশ কৃষি গবেষণা পরিষদ এর জন্ম হয় ।
### জুলাই
* **২৬ জুলাই** : বাংলাদেশ জাতীয় ফুটবল দল প্রথম আনুষ্ঠানিক খেলায় থাইল্যান্ডের মুখোমুখি হয়। খেলাটি ২–২ সমতায় শেষ হয়।
### সেপ্টেম্বর
* **৬ সেপ্টেম্বর** : বাংলাদেশের জোট-নিরপেক্ষ আন্দোলন (ন্যাম) এ যোগদান।
### নভেম্বর
* **৭ নভেম্বর** : দ্বিতীয় বাংলাদেশ নৌবাহিনী প্রধান হিসাবে কমোডর মোশাররফ হুসেইন খান দায়িত্ব গ্রহণ করেন।
### ডিসেম্বর
* **১৫ ডিসেম্বর** : বাংলাদেশ গেজেট কর্তৃক বিজ্ঞপ্তির মাধ্যমে বাংলাদেশের স্বাধীনতা যুদ্ধ-এ পদকপ্রাপ্তদের নাম ঘোষণা করা হয়।
* **২৪ ডিসেম্বর** : বাংলাদেশের দ্বিতীয় রাষ্ট্রপতি বিচারপতি আবু সাঈদ চৌধুরী ১৯৭৩ সালের ২৪ ডিসেম্বর পদত্যাগ করেন। তৎকালীন গণপরিষদের স্পীকার জনাব মোহাম্মদউল্লাহ বিনা প্রতিদ্বন্দ্বিতায় বাংলাদেশের তৃতীয় রাষ্ট্রপতি নির্বাচিত হন।

## কিছু অজানা দিনের ঘটনা
* জাতীয় গ্রন্থাগার প্রতিষ্ঠিত হয়।
* বাংলাদেশ বিজ্ঞান একাডেমি (ইংরেজি: Bangladesh Academy of Science) বলে পরিচিত প্রতিষ্ঠানটি ১৯৭৩ সালে প্রতিষ্ঠিত একটি জাতীয়-বেসরকারি প্রতিষ্ঠান।
* ইনস্টিটিউট অব চার্টার্ড একাউন্টেন্টস অব বাংলাদেশ প্রতিষ্ঠানটি ১৯৭৩ সালে পাশকৃত বাংলাদেশ চার্টার্ড একাউন্ট্যান্টস অধ্যাদেশ (১৯৭৩-এ রাষ্ট্রপতির দ্বিতীয় অধ্যাদেশ) অনুযায়ী প্রতিষ্ঠিত হয়।
* “পূর্ব পাকিস্তান ধান গবেষণা ইনস্টিটিউট” হতে বাংলাদেশ ধান গবেষণা ইনস্টিটিউট এ নতুন নাম-করণ করা হয়।
* ভবিষ্যত বিমান বাহিনী নেতৃত্ব নিশ্চিত করার জন্যে বাংলাদেশ বিমান বাহিনী একাডেমী প্রতিষ্ঠিত হয়।
* বাংলাদেশ ফুটবল ফেডারেশন ফুটবলের আঞ্চলিক সংস্থা এএফসি এর সদস্যপদ লাভ করে।
## আরও দেখুন
* ১৯৭৩ সালের বাংলাদেশী চলচ্চিত্রের তালিকা
* বাংলাদেশের ইতিহাসের সময়রেখা
## তথ্যসূত্র

## বহিঃসংযোগ
রহিম খান মসজিদ

**রহিম খান মসজিদ** () ইরানের ইস্পাহানে অবস্থিত একটি ঐতিহাসিক মসজিদ। উনিশ শতকে এর নির্মাণকাজ শেষ হয়। মসজিদটি একটি অসাধারণ সমন্বয় শৈলীর স্থাপত্য সজ্জা, যা ইস্পাহানের অন্যতম বিখ্যাত মসজিদ। ইরানের অধিকাংশ মসজিদের মত এখানেও ইসলাম ধর্মের শিয়া আদর্শ পালন করা হয়।

## নামকরণ
মোহাম্মাদ রহিম খানের নাম অনুসারে এই মসজিদের নাম রাখা হয়েছে রহিম খান মসজিদ। মোহাম্মাদ রহিম খান ছিলেন ইস্পাহানের তৎকালীন বিগলার বেইজি। তিনি উক্ত মসজিদ নির্মাণের কাজ শেষ করেন। তিনি মির সাইয়্যেদ হাসান মুজতাহিদের ভাই ছিলেন। মির সাইয়্যেদ হাসান  মসজিদ নির্মাণের কাজ শেষ করার আগেই মৃত্যুবরণ করেন। তার মৃত্যুর পর রহিম খান উক্ত কাজ শেষ করেন।

## স্থাপত্যশৈলী
ইসফাহানের একটি আকর্ষণীয় এবং উত্তম ভবনগুলির মধ্যে একটি হলো রহিম খান মসজিদ। এই মসজিদের শাবিস্তান (মাটির নিচের অংশ যা গ্রীষ্মকালে ব্যবহার করা হয়) ইস্পাহানের সবচেয়ে বড় শাবিস্তান। পরবর্তী যুগে এর শাবিস্তান, ইভান, মিহরাব ইত্যাদি নতুন করে তৈরী করা হয়।  রহিম খান মসজিদে সুন্দর বেদিটি টাইলস ও শিলালিপি দিয়ে সজ্জিত। নীল কাদামাটি টালি কুরআনের বাণী সাদা পটভূমিতে লেখা। এই মসজিদের স্থাপত্যশৈলী ও কারুকাজ অনেকটা সাইয়্যেদ মসজিদের সাথে সাদৃশ্যপূর্ণ। ১২৯০ হিজরীতে এই মসজিদ নির্মাণকাজ শুরু হয় এবং ১৩০৪ হিজরীতে শেষ হয়।
ত
## তথ্যসূত্র

বিষয়শ্রেণী:ইরানি স্থাপত্য
বিষয়শ্রেণী:ইরানের ভবন ও অবকাঠামো সম্পর্কীয় নিবন্ধ
বিষয়শ্রেণী:ইস্পাহানের মসজিদ
বিষয়শ্রেণী:ইরানে ইসলাম
বিষয়শ্রেণী:১৯শ শতাব্দীর মসজিদ
বিষয়শ্রেণী:গম্বুজসহ মসজিদ
মার্লিন জুক

**মার্লিন জুক** (১৯৫৬ সালের ২০ মে জন্মগ্রহণ করেন) হচ্ছেন একজন আমেরিকান বিবর্তনীয় জীববিজ্ঞানী এবং বাস্তুসংস্থানবিদ। তিনি ইউনিভার্সিটি অব ক্যালিফোর্নিয়া রিভারসাইড (UCR) এর অধ্যাপিকা হিসেবে কর্মরত ছিলেন পরবর্তীতে তিনি ২০১২ সালে মিনেনটোসা বিশ্ববিদ্যালয়ে ট্রান্সফার হন। তার গবেষণার উল্লেখযোগ্য বিষয় লিঙ্গ নির্ধারণ এবং পরজীবি নিয়ে ছিল।

## জীবনীপঞ্জী
জুক জন্মগ্রহণ করেছেন পেনিসিলভেনিয়ার ফিলাডেলফিয়ায়। এবং তিনি লস এঞ্জেলসের কাছাকাছি থাকেন। তিনি কিশোর বয়সেই পতঙ্গের দিকে আকৃষ্ট হোন। ক্যালিফোর্নিয়া বিশ্ববিদ্যালয়ের সান্তা বারবারাতে, জুক ইংরেজি পড়তে শুরু করেন, কিন্তু পরে তিনি সিদ্ধান্ত নেন, তিনি জীববিজ্ঞান পড়বেন। ব্যাচেলর ডিগ্রি অর্জনের পর, তিনি তিনবছর ধরে শিক্ষকতা করেন এবং লেখালেখি করেন।

১৯৮২ সালে, তিনি এবং ডব্লিউ ডি হ্যামিল্টন যৌন নির্বাচন এর উপর "ভালো জিন" এর প্রভাব আছে, এই ধরনের তত্ত্ব প্রস্তাব করেন। ১৯৮৬ সালে জুক মিচিগান ইউনিভার্সিটিতে অধ্যয়ন শুরু করেন, এবং পিএইচডি ডিগ্রি অর্জন করেন। নিউ মেক্সিকোর ইউনিভার্সিটিতে পোস্টডক্টরাল রিসার্চ তিনি সম্পন্ন করেন. তিনি ১৯৮৯ সালে UCR ফ্যাকাল্টিতে যোগদান করেন। ২০১২ সালের এপ্রিলে, জুক এবং তার স্বামী জন রোটেনবেরী  Minnesota College এর জীববিজ্ঞান বিভাগে স্থানান্তরিত হোন 

বিটুএফএইচ পেপার

## কাজ
জুকের গবেষণার মুল আকর্ষণ ছিল পতঙ্গের জগৎ, সঙ্গী নির্বাচন এবং যৌন আচরণের(বিশেষ করে পরজীবির) বিবর্তন নিয়ে। জুকের লেখালেখি এবং বর্ক্তৃতায় বারবার উঠে আসে নারীবাদ এবং বিজ্ঞানে নারীর অবদানের কথা। জুক paleolithic diet এর একজন বড় সমালোচক।

তার প্রকাশনাগুলো নিম্নরুপ:
* *Sexual Selections: what we can and can't learn about sex from animals*, (2002) (যার অর্থ, যৌন নির্বাচন: আমরা যৌনতা বিষয়ে প্রাণী থেকে কী শিখতে পারি আর কী শিখতে পারি না) ক্যালিফোর্নিয়া ইউনিভার্সিটি প্রেস থেকে প্রকাশিত।
* *Riddled with Life: Friendly Worms, Ladybug Sex, and the Parasites That Make Us Who We Are*, (2007). Harcourt, Inc., New York.
* "Can bugs improve your sex life?" (August 1, 2011). *Wall Street Journal*.
* *Sex on Six Legs: Lessons on Life, Love and Language from the Insect World* (2011). Houghton Mifflin Harcourt, New York.
* "Bring on the aerial ant sex" (2012). *Los Angeles Times*, April 29.
* "Anthropomorphism: A Peculiar Institution" (2012). *The Scientist* 26: 66-67.
* *Paleofantasy: What Evolution Really Tells Us about Sex, Diet, and How We Live* (2013). W. W. Norton & Company, New York.
## আরো দেখুন
নিম্নমানের নকশাভিত্তিক যুক্তি

## তথ্যসূত্র

## বহিঃসংযোগ
* 

বিষয়শ্রেণী:১৯৫৬-এ জন্ম
বিষয়শ্রেণী:মার্কিন জীববিজ্ঞানী
বিষয়শ্রেণী:জীবিত ব্যক্তি
বিষয়শ্রেণী:আমেরিকান অ্যাকাডেমি অব আর্টস অ্যান্ড সায়েন্সেসের বিশিষ্ট সভ্য
বিষয়শ্রেণী:ক্যালিফোর্নিয়ার বিজ্ঞানী
বিষয়শ্রেণী:মিশিগান বিশ্ববিদ্যালয়ের প্রাক্তন শিক্ষার্থী
বিষয়শ্রেণী:২০শ শতাব্দীর মার্কিন নারী বিজ্ঞানী
বিষয়শ্রেণী:২১শ শতাব্দীর মার্কিন নারী বিজ্ঞানী
বিষয়শ্রেণী:নিউ মেক্সিকো বিশ্ববিদ্যালয়ের প্রাক্তন শিক্ষার্থী
বিষয়শ্রেণী:মার্কিন নারী শিক্ষায়তনিক
বিষয়শ্রেণী:মার্কিন যৌন বিশেষজ্ঞ
বিষয়শ্রেণী:মিনেসোটা বিশ্ববিদ্যালয়ের শিক্ষক
জোংড়া ইউনিয়ন

**জোংড়া ইউনিয়ন** বাংলাদেশের লালমনিরহাট জেলার পাটগ্রাম উপজেলার অন্তর্গত একটি ইউনিয়ন। ইউনিয়নটি একটি সীমান্তবর্তী ছিটমহল বিশিষ্ট এলাকা। এ ইউনিয়নের ধবলগুড়ি সম্পূর্ণ ভারতের ভিতরে অবস্থিত।

## অবস্থান ও আয়তন
জোংড়া ইউনিয়ন লালমনিরহাট জেলার উত্তরের উপজেলা পাটগ্রামের একটি সীমান্তবর্তী ইউনিয়ন। এ ইউনিয়নের উত্তরে একই উপজেলার জগতবেড় ইউনিয়ন, পূর্বে ভারতের শিলিগুড়ি জেলা, দক্ষিণে বাউরা ইউনিয়ন এবং পশ্চিমে কুচলিবাড়ী ইউনিয়ন অবস্থিত।

## প্রশাসনিক এলাকা
জোংড়া ইউপি ৭টি মৌজা নিয়ে গঠিত, মৌজাসমূহ ৯টি প্রশাসনিক ওয়ার্ডে বিভক্ত।

#ইসলাম নগর
#খারিজা জোংড়া
#মোমিনপুর
#ধবলগুড়ি
# রামকান্ত
#জোংড়া
#গুরুপাড়া

এ ইউনিয়নের বর্তমান চেয়ারম্যান হলেন মোঃ আশরাফ আলী।

## ইতিহাস

## জনসংখ্যা
জোংড়া ইউনিয়নের মোট জনসংখ্যাঃ ২৬,২৮৩ জন যারা ৫৭৭৬টি পরিবারে বসবাস করে, যার মধ্যে নারী ১২৯৯৮ জন এবং  পুরুষ ১৩২৮৫ জন।

## শিক্ষা
প্রাথমিক বিদ্যালয় -
*সোহেল বাগ সরকারি প্রাথমিক বিদ্যালয়
* ২ নং জোংড়া সরকারি প্রাথমিক বিদ্যালয়
*১ নং জোংড়া সরকারি প্রাথমিক বিদ্যালয়
*১ নং শিবরাম সরকারি প্রাথমিক বিদ্যালয়
*নাজির গোমানী সরকারি প্রাথমিক বিদ্যালয়
*ধবলগুড়ি সরকারি প্রাথমিক বিদ্যালয়
*চতুরবাড়ি সরকারি প্রাথমিক বিদ্যালয়
*মমিনপুর সরকারি প্রাথমিক বিদ্যালয়।

মাধ্যমিক বিদ্যালয় :
*জোংড়া ন্যাশনাল উচ্চ বিদ্যালয়
*ধবল গুড়ি উচ্চ বিদ্যালয়
*জোংড়া নিম্ন মাধ্যমিক বালিকা বিদ্যালয়
*মমিমপুর উচ্চ বিদ্যালয়
*বাশঁ কাটা মাধ্যমিক বিদ্যালয়
*আলাউদ্দিন নগর মাদ্রাসা।

কলেজ :
*নর্থবেঙ্গল টেকনিক্যাল এন্ড বিএম কলেজ।

## তথ্যসূত্র

## বহিঃসংযোগ

বিষয়শ্রেণী:পাটগ্রাম উপজেলার ইউনিয়ন
ওলগা কোসাকিওইজ

**ওলগা কোসাকিওইজ** (১৯১৫ - ১৯৮৩) ছিলেন ফরাসী দার্শনিক সিমোন দ্য বোভোয়ার এর ছাত্রী যিনি ১৯৩৫ সালে ১৯ বছর বয়সে সিমোন ও তার সঙ্গী জঁ-পল সার্ত্র্‌ এর বাসায় যেয়ে ওঠেন এবং বসবাস করা শুরু করেন। তিনি এবং তার বোন ওয়ান্ডা কোসাকিওইজ এই দুইজনের চরিত্রের সংমিশ্রণ তৈরী করে সিমোন তার প্রথম উপন্যাস *ল' এঁভিতে* (*[[শী কেইম টু স্টেই]]*, ১৯৪৩) বানান, উপন্যাসটি সিমোন ওলগাকেই উৎসর্গ করে লেখেন।
ইউক্রেনে জন্ম নেওয়া ওলগা পরে বলেছিলেন যে সার্ত্র এবং সিমোনের সঙ্গে বসবাস করতে গিয়ে তাদের অনেক সমস্যা হয়েছিল।

## তথ্যসূত্র

বিষয়শ্রেণী:১৯১৫-এ জন্ম
বিষয়শ্রেণী:১৯৮৩-এ মৃত্যু
বিষয়শ্রেণী:ফরাসি চলচ্চিত্র অভিনেত্রী
বিষয়শ্রেণী:২০শ শতাব্দীর ফরাসি অভিনেত্রী
ওয়ান্ডা কোসাকিওইজ

**ওয়ান্ডা কোসাকিওইজ** (১৯১৭ - ১৯৮৯) ১৯৪০ এর দশকের ফরাসী মঞ্চনাটক অভিনেত্রী যিনি দার্শনিক জঁ-পল সার্ত্র্‌ এর প্রেমিকা ছিলেন এবং ওলগা কোসাকিওইজ এর বোন ছিলেন। সার্ত্রে লেখেন যে ওয়ান্ডা'র সঙ্গে সম্পর্ক রাখার কারণে তার আলবেয়ার কামুর সঙ্গে বন্ধুত্বের সম্পর্ক একটু খারাপ হয়ে যায়।

## তথ্যসূত্র

বিষয়শ্রেণী:১৯১৭-এ জন্ম
বিষয়শ্রেণী:১৯৮৯-এ মৃত্যু
বিষয়শ্রেণী:ফরাসি মঞ্চ অভিনেত্রী
বিষয়শ্রেণী:২০শ শতাব্দীর ফরাসি অভিনেত্রী
বন্ধু কাজল ভ্রমরা

**বন্ধু কাজল ভ্রমরা** জসীম উদ্‌দীন রচিত এবং সুরারোপিত একটি জনপ্রিয় লোকসঙ্গীত। ১৯৮৬ সালে মুক্তিপ্রাপ্ত বাংলা চলচ্চিত্র "*রঙিন রাখাল বন্ধু*"-তে গানটি ব্যবহার প্রথম ব্যবহার করা হয়। এরপর গানটি ঋতুপর্না সেনগুপ্ত অভিনীত "*রঙিন রাখাল বন্ধু*" চলচ্চিত্রেরই ১৯৯৫ সালের ভারতীয় পুনঃনির্মাণ "*রাখাল রাজা"* তে ও ব্যবহার করা হয়। এছাড়াও গানটি বাংলাদেশি অভিনেতা মোশাররফ করিম অভিনীত ২০১৫ সালের ঈদ আয়োজনে মুক্তি প্রাপ্ত বাংলা নাটক "শিক্ষাসফর" এ ব্যবহার করা হয়।

## গানের কথা


ও ***কী ও বন্***ধু কাজল ভ্রমরারে
কোন দিন আসিবেন বন্ধু কয়া যাও কয়া যাও রে।।

যদি বন্ধু যাবার চাও
ঘাড়ের গামছা থুইয়া যাও রে
বন্ধু কাজল ভ্রমরারে
কোন দিন আসিবেন বন্ধু কয়া যাও কয়া যাও রে।।

বটবৃক্ষের ছায়া যেমন রে
মোর বন্ধুর মায়া তেমন রে।
বন্ধুরে, বন্ধুরে, বন্ধুরে।
বন্ধু কাজল ভ্রমরারে
কোন দিন আসিবেন বন্ধু কয়া যাও কয়া যাও রে।।



## তথ্যসূত্র

## বহিঃসংযোগ
* ইউটিউব লিংক

বিষয়শ্রেণী:পল্লীগীতি
বিষয়শ্রেণী:লোকসঙ্গীত
অ্যানিমাকর্ড অ্যানিমেশন স্টুডিও

**অ্যানিমাকর্ড অ্যানিমেশন স্টুডিও** () মস্কো-ভিত্তিক রুশ স্টুডিও যারা অ্যানিমেটেড চলচ্চিত্র নির্মাণ করে। প্রতিষ্ঠানটি মাশা এবং বিয়ার কার্টুনটির মাধ্যমে বিশ্বের কাছে পরিচিত। ২০১৫ সালে কিডসস্ক্রিন ম্যাগাজিন অ্যানিমার্কড অ্যানিমেশন স্টুডিওকে বিশ্ব সেরা ৫০ অ্যানিমেশন কোম্পানির একটি হিসেবে উল্লেখ করেছে।

## চলচ্চিত্রের তালিকা
* *[[মাশা এবং বিয়ার]]* (Маша и Медведь) (২০০৯ থেকে)

## আরও দেখুন
* রাশিয়ার অ্যানিমেশন ইতিহাস
* অ্যানিমেটেড ছায়াছবির তালিকা

## বহিঃসংযোগ
*  Russian
*  English
* 

বিষয়শ্রেণী:রাশিয়ার অ্যানিমেশন স্টুডিও
বিষয়শ্রেণী:২০০৮-এ প্রতিষ্ঠিত কোম্পানি
বিষয়শ্রেণী:২০০৮-এ প্রতিষ্ঠিত গণমাধ্যম কোম্পানি
অতিপ্রতিক্রিয়া (অ্যালার্জি)

**অতিপ্রতিক্রিয়া** বা ইংরেজি পরিভাষায় **অ্যালার্জি** () বলতে পরিবেশে অবস্থিত কতগুলি বস্তুর উপস্থিতিতে কিছু কিছু ব্যক্তির দেহের প্রতিরক্ষাতন্ত্রের অতিসংবেদনশীলতার কারণে সৃষ্ট কতগুলি তীব্র বিরূপ প্রতিক্রিয়াকে বুঝায়। এই বস্তুগুলি অধিকাংশ ব্যক্তির ক্ষেত্রে সাধারণত কোনো সমস্যা তৈরি করে না। এই বিরূপ প্রতিক্রিয়াগুলিকে একত্রে "অতিপ্রতিক্রিয়াজনিত ব্যাধি" বলে। অতিপ্রতিক্রিয়ার উদাহরণ হিসেবে হে জ্বর, খাদ্যে অতিপ্রতিক্রিয়া, অতিপ্রতিক্রিয়াজনিত ত্বকপ্রদাহ (এটপিক ডার্মাটাইটিস), অতিপ্রতিক্রিয়াজনিত হাঁপানি ও বিষম অতিপ্রতিক্রিয়া (অ্যানাফাইল্যাক্সিস) উল্লেখযোগ্য।  লক্ষণগুলো হলো চোখ লাল হয়ে যাওয়া, চুলকানিযুক্ত ফুসকুড়ি, রাইনোরিয়া বা নাক দিয়ে অনবরত পানি পড়া, শ্বাসকষ্ট অথবা ফুলে যাওয়া। খাবার সহ্য না হওয়া ও খাদ্য বিষক্রিয়া দুটি আলাদা বিষয়।

## কারণ ও রোগনির্ণয়
পরাগ বা পুষ্পরেণু ও কিছু খাবার খুব সাধারণ কিছু অতিপ্রতিক্রিয়া-উৎপাদক (Allergen অ্যালার্জেন)।  ধাতবসহ অন্যান্য বস্তুও সমস্যা তৈরি করতে পারে। খাবার, কীটপতঙ্গের হুল ও ঔষধ তীব্র বিরূপ প্রতিক্রিয়া সৃষ্টির জন্য দায়ী। বংশগত ও পরিবেশগত কারণে এ সকল বিক্রিয়া হয়ে থাকে। শরীরের অনাক্রম্যতন্ত্রের এক ধরনের প্রতিরক্ষিকা (অ্যান্টিবডি) ইমিউনোগ্লোবিউলিন-ই (IgE) এক্ষেত্রে মধ্যস্থতাকারীর ভূমিকা পালন করে। এর এক অংশ অতিপ্রতিক্রিয়া-উৎপাদক বস্তুর সাথে এবং অপর অংশ মাস্ট কোষ বা ক্ষারাকর্ষী শ্বেতকণিকার (বেসোফিল) গ্রাহকের (রিসেপ্টর) সাথে বন্ধন তৈরি করে, যার ফলে উক্ত কোষসমূহ থেকে প্রদাহ সৃষ্টিকারী কতকগুলো রাসায়নিক পদার্থ (যেমন হিস্টামিন) বের হয়। রোগনির্ণয় মূলত রোগের ইতিহাসের উপর নির্ভরশীল। মাঝে মাঝে চর্ম ও রক্তের কিছু পরীক্ষাও করা হয়। কোনো ব্যক্তির কোনো নির্দিষ্ট বস্তুর প্রতি সংবেদনশীলতার পরীক্ষার ফলাফল ইতিবাচক হলেও ঐ ব্যক্তির যে উক্ত বস্তুর প্রতি তাৎপর্যপূর্ণ অতিপ্রতিক্রিয়া রয়েছে তা পুরোপুরি নিশ্চিত হওয়া যায় না।

## প্রতিরোধ ও চিকিৎসা
থাম্ব|অতিপ্রতিক্রিয়া বা ইংরেজি পরিভাষায় অ্যালার্জি
অল্পবয়স থেকেই সম্ভাব্য অতিপ্রতিক্রিয়া-উৎপাদক বস্তুর (অ্যালার্জেন) সংস্পর্শে থাকাকে উপকারী মনে করা হয়।
অতিপ্রতিক্রিয়া (অ্যালার্জি) চিকিৎসার মূল দিক হলো যে বস্তুটি অতিপ্রতিক্রিয়ার জন্য দায়ী তা থেকে দূরে থাকা। কর্টিকোস্টেরয়েড ও অ্যান্টিহিস্টামিন ওষুধসমূহ অতিপ্রতিক্রিয়া থেকে আরোগ্য লাভের জন্য ব্যবহার করা হয়। খুব তীব্র প্রতিক্রিয়ার ক্ষেত্রে অ্যাড্রেনালিন সূচিপ্রয়োগ করা হয়। এছাড়া কোনও কোনও ক্ষেত্রে অতিপ্রতিক্রিয়ার চিকিৎসায় অতিপ্রতিক্রিয়া-উৎপাদক অনাক্রম্য চিকিৎসা (Allergen immunotherapy অ্যালার্জেন ইমিউনোথেরাপি) ব্যবহার করা হয়।খাদ্যে অতিপ্রতিক্রিয়ার ক্ষেত্রে অনাক্রম্য চিকিৎসার (ইমিউনোথেরাপি) কার্যকারিতা নিশ্চিত হওয়া যায়নি।

অনেক ব্যক্তিই অ্যালার্জি বা অতিপ্রতিক্রিয়া সমস্যায় ভুগে থাকেন।
উন্নত বিশ্বে প্রায় ২০% ব্যক্তি অতিপ্রতিক্রিয়াজনিত নাসিকাপ্রদাহ (রাইনাইটিস) বা সর্দিতে ভুগছেন।  প্রায় ৬% ব্যক্তির অন্তত একটি খাদ্যে অতিপ্রতিক্রিয়া রয়েছে। ২০% ক্ষেত্রে অ্যাটপিক ডার্মাটাইটিস হয়। দেশভেদে প্রায় ১-১৮% ব্যক্তি অ্যাজমা বা হাঁপানিতে আক্রান্ত।  ০.০৫-২% ক্ষেত্রে বিষম অতিপ্রতিক্রিয়া (অ্যানাফিল্যাক্সিস) হয়। অতিপ্রতিক্রিয়ায় ভুক্তভোগী রোগীর সংখ্যা দিনদিন বাড়ছে। ১৯০৬ সালে "allergy" শব্দটি সর্বপ্রথম ব্যবহার করেন Clemens von Pirquet। 

## তথ্যসূত্র

## বহিঃসংযোগ

* 

বিষয়শ্রেণী:অনাক্রম্যবিজ্ঞান
বিষয়শ্রেণী:শ্বসনতন্ত্রের রোগ
বিষয়শ্রেণী:অতিসংবেদনশীলতা বিজ্ঞান
বিষয়শ্রেণী:বাহ্যিক কারণসমূহের প্রভাব
বিষয়শ্রেণী:অনাক্রম্যতন্ত্র
বিষয়শ্রেণী:অনাক্রম্যতন্ত্রের ব্যাধি
জাপানি উইকিপিডিয়া

**জাপানি উইকিপিডিয়া** (, *উইকিপেদেই'আ নিহঙ্গ-বান্*, আক্ষরিক অর্থ: *উইকিপিডিয়া: জাপানি-ভাষা-সংস্করণ*) হচ্ছে অনলাইন বিশ্বকোষ উইকিপিডিয়ার জাপানী ভাষার সংস্করণ। ১১ মে ২০০১-এ যাত্রা শুরু হয় এই উইকিপিডিয়ার এবং   অনুযায়ী এই উইকিপিডিয়ায় মোট টি নিবন্ধ,  জন ব্যবহারকারী,  জন প্রশাসক ও টি ফাইল আছে।

## ইতিহাস
২০০১ সালে ইংরেজির বাইরে তিনটি উইকিপিডিয়া চালু করা হয় - জার্মান উইকিপিডিয়া, কাতালান উইকিপিডিয়া এবং জাপানী উইকিপিডিয়া। জাপানী উইকিপিডিয়ার প্রথম ঠিকানা ছিলো  https://web.archive.org/web/20010405154539/http://nihongo.wikipedia.com/ । প্রথম দিকে সফটওয়্যারে জাপানী শব্দ কাজ না করায় সকল নিবন্ধ লাতিন অক্ষর অথবা রোমাজিতে লেখা হতো। প্রথম নিবন্ধের নাম ছিলো নিহংগো নো ফুনিমেকুসু। ডিসেম্বর পর্যন্ত মাত্র দুটি নিবন্ধ তৈরী হয় জাপানি উইকিতে।
### বিস্তার
৩১ জানুয়ারি ২০০৩ জাপানের অনলাইন ম্যাগাজিন **উইয়ার্ড নিউজ** তাদের জাপানী ভাষার সংস্করণে উইকিপিডিয়া নিয়ে সংবাদ প্রকাশ করে। ফলে জাপানী উইকিপিডিয়ার অবদানকারীর সংখ্যা বৃদ্ধি পায় এবং অনেক পাতা অনুবাদিত ও তৈরী হয়।

১২ ফেব্রুয়ারি ২০০৩ সালে জাপানী উইকিপিডিয়ায়য় ১০০০ তম নিবন্ধ তৈরি হয়, দুই বছর আগে ইংরেজি উইকিপিডিয়া এই মাইলফলক স্পর্ষ করে। এই অর্জনের প্রেক্ষিতে **স্লাশডট জাপান** একটি নিবন্ধ প্রকাশ করে জাপানী উইকিপিডিয়া সম্পর্কে। অল্প কিছুদিনের মধ্যে অবদানকারীর সংখ্যা দ্বিগুণ হয়ে যায়। পদার্থ, জীববিজ্ঞান,  তথ্যপ্রযুক্তি,  সাহিত্য, সংগীত,  খেলা, তারকাদের নিয়ে প্রচুর নিবন্ধ তৈরি হয়।

## পুরস্কার
২০০৪ সালের সেপ্টেম্বর মাসে জাপানী উইকিপিডিয়া "2004 Web Creation Award Web-Person Special Prize" পুরস্কার লাভ করে জাপান এডভার্টাইজারস এসোসিয়েশন থেকে। সাধারণত এই পুরস্কার জাপানী ওয়েবে উল্লেখযোগ্য অবদান রাখার জন্য ব্যক্তি বিশেষকে দেওয়া হয়। জাপানী উইকির পক্ষে দীর্ঘদিন কাজ করা এক উইকিপিডিয়ান পুরস্কার গ্রহণ করে।

## তথ্যসূত্র

## বহিঃসংযোগ

*  জাপানি উইকিপিডিয়া
*  জাপানি উইকিপিডিয়ার মোবাইল সংস্করণ

বিষয়শ্রেণী:ভাষা অনুযায়ী উইকিপিডিয়া
বিষয়শ্রেণী:২০০১-এ প্রতিষ্ঠিত ইন্টারনেট সম্পত্তি
বিষয়শ্রেণী:জাপানি ভাষার ওয়েবসাইট
নাও ছাড়িয়া দে পাল উড়াইয়া দে

**নাও ছাড়িয়া দে পাল উড়াইয়া দে**  গিরীণ চক্রবর্তী  রচিত এবং সুরারোপিত একটি জনপ্রিয় লোকসঙ্গীত। গানটি গেয়েছেন আব্বাস উদ্দিন আহমেদ

## গানের কথা
নাও ছাড়িয়া দে পাল উড়াইয়া দে
ছল ছলাইয়া চলুক রে নাও মাঝ দইরা দিয়া চলুক মাঝ দইরা দিয়া।।

উড়ালি বিড়ালি বাওয়ে নাওয়ের বাদাম নড়ে (আরে)।
আথালি পাথালি পানি ছলাৎ ছলাৎ করে রে।

আরে খল খলাইয়া হাইসা উঠে
বৈঠার হাতল চাইয়া হাসে, বৈঠার হাতল চাইয়া।।

ঢেউয়ের তালে পাওয়ের ফালে নাওয়ের গলই কাঁপে
তির তিরাইয়া নাওয়ের খৈয়াই রোইদ তুফান মাপে,
মাপে রোইদ তুফান মাপে

চিরলি পিরলি পুলে ভ্রমর-ভ্রমরী খেলে রে (আরে)।
বাদল উদালি কায়ে পানিতে জমিতে হেলে রে

আরে তুর তুরাইয়া আইলো দেওয়া দ্বীপ্তি হাতে লইয়া

আইলো দ্বীপ্তি হাতে লইয়া।

শালি ধানের শ্যামলা বনে হইলদা পঙ্খি ডাকে
চিকমিকাইয়া হাসে রে চান সইশা ক্ষেতের ফাকে
ফাকে সইশা ক্ষতের ফাকে

সোনালি রূপালি রঙে রাঙা হইলো নদী (আরে)।
মিতালী পাতাইতাম মুই মনের মিতা পাইতাম যদি রে

আরে ঝিলমিলাইয়া খালর পানি নাচে থৈইয়া থৈইয়া
পানি নাচে থৈইয়া থৈইয়া।।

## তথ্যসূত্র

বিষয়শ্রেণী:লোকসঙ্গীত
বিষয়শ্রেণী:পল্লীগীতি
গুরুদাস তালুকদার

**গুরুদাস তালুকদার** (১৮৯৬–২২ ফেব্রুয়ারি ১৯৮০) একজন স্বাধীনতা সংগ্রামী ও কৃষক নেতা। তার জন্ম হয় বাংলাদেশের রংপুরের পীরগাছাতে।

## প্রারম্ভিক জীবন
গুরুদাস তালুকদার সম্পন্ন পরিবারের সন্তান ছিলেন। রংপুর থেকে ম্যাট্রিক পাশ করে কলকাতা মেডিক্যাল কলেজে ভর্তি হন। পড়া সম্পন্ন না করে অসহযোগ আন্দোলনে যোগ দেওয়ায় তার পিতা তাকে সম্পত্তি হতে বঞ্চিত করেন।

## স্বাধীনতা সংগ্রামে
১৯২১ সালে দিনাজপুর এলাকায় সক্রিয় কংগ্রেস কর্মী হিসেবে কাজ করতে থাকেন। ১৯২২ থেকে আত্মগোপন অবস্থায় ছিলেন। তার জীবনের মোট ৩৭ বছর কাটে আত্মগোপন অবস্থায় বা জেলবন্দী হয়ে। ত্রিশের দশকের শেষে কমিউনিস্ট মতাদর্শে আগ্রহী হয়ে ভারতের কমিউনিস্ট পার্টিতে যোগ দেন।

## তেভাগা আন্দোলন
১৯৪৬-৪৭ সালে রংপুর, দিনাজপুর, রাজসাহী, ঠাকুরগাঁও এলাকায় তেভাগা আন্দোলন তীব্র হলে গুরুদাস তালুকদার ছিলেন সামনের সারিতে। কৃষক জনতার সাথে তার গভীর যোগাযোগ ও হৃদ্যতা ছিল। তাকে সাধারণ কৃষকেরা 'রাজাবাবু' ও সাওঁতালরা 'রাজা মারাং' বলে সম্বোধন করতো। নিজে উচ্চ সামন্তবংশীয় পরিবার থেকে এলেও তেভাগার সংগ্রাম তাকে জননেতার আসন দেয়। মণি সিংহ, কৃষ্ণবিনোদ রায়, সুনীল সেন, ভবানী সেন প্রমুখেরা ছিলেন তার সহকর্মী।

## ভাষা, মুক্তিযুদ্ধ ও সাংস্কৃতিক আন্দোলন
১৯৫২ এর ভাষা আন্দোলন থেকে শুরু করে ১৯৭১ এর মুক্তিযুদ্ধকাল প্রতিটি গণ আন্দোলনের সাথে যুক্ত ছিলেন এই বর্ষীয়ান বিপ্লবী। বিভিন্ন সাংস্কৃতিক কর্মকাণ্ডে নিজেকে যুক্ত রাখেন। শতবর্ষ অতিক্রান্ত দিনাজপুর নাট্য সমিতির সাথে যুক্ত ছিলেন। নাটক ও অভিনয় করেছেন ১৯১৩ - ১৯২০ পর্যন্ত।

## মৃত্যু
২২ ফেব্রুয়ারি ১৯৮০ সালে তার মৃত্যু ঘটে।

## তথ্যসূত্র

বিষয়শ্রেণী:১৮৯৬-এ জন্ম
বিষয়শ্রেণী:১৯৮০-এ মৃত্যু
বিষয়শ্রেণী:রংপুর জেলার ব্যক্তি
বিষয়শ্রেণী:ভারতীয় স্বাধীনতার বিপ্লবী আন্দোলন
বিষয়শ্রেণী:ভারতীয় স্বাধীনতা কর্মী
ভিয়েতনামী উইকিপিডিয়া

**ভিয়েতনামী উইকিপিডিয়া** () হচ্ছে অনলাইন বিশ্বকোষ উইকিপিডিয়ার ভিয়েতনামী ভাষার সংস্করণ। ২০০২ সালের নভেম্বর মাসে যাত্রা শুরু হয় এই উইকিপিডিয়ার এবং   অনুযায়ী এই উইকিপিডিয়ায় মোট টি নিবন্ধ,  জন ব্যবহারকারী,  জন প্রশাসক ও টি ফাইল আছে।

## ইতিহাস
ভিয়েতনামী উইকিপিডিয়া ভিয়েতনামের সরকারি বিশ্বকোষ Từ điển Bách khoa toàn thư Việt Nam এর প্রধান প্রতিদ্বন্দী।

## তথ্যসূত্র

## বহিঃসংযোগ

*  ভিয়েতনামী উইকিপিডিয়া
*  ভিয়েতনামী উইকিপিডিয়ার মোবাইল সংস্করণ

বিষয়শ্রেণী:ভাষা অনুযায়ী উইকিপিডিয়া
বিষয়শ্রেণী:২০০২-এ প্রতিষ্ঠিত ইন্টারনেট সম্পত্তি
বিষয়শ্রেণী:ভিয়েতনামীয় ভাষার ওয়েবসাইট
পোলিশ উইকিপিডিয়া

**পোলিশ উইকিপিডিয়া** হচ্ছে অনলাইন বিশ্বকোষ উইকিপিডিয়ার পোলিশ ভাষার সংস্করণ। ২৬ সেপ্টেম্বর ২০০১ সালে যাত্রা শুরু হয় এই উইকিপিডিয়ার এবং   অনুযায়ী এই উইকিপিডিয়ায় মোট টি নিবন্ধ,  জন ব্যবহারকারী,  জন প্রশাসক ও টি ফাইল আছে।

## ইতিহাস

২০০১ সালে পোলিশ উইকিপিডিয়া  wiki.rozeta.com.pl ডোমেইনের অধীনে স্বাধীন প্রকল্প হিসেবে যাত্রা শুরু করে। ইংরেজি উইকিপিডিয়ার প্রতিষ্ঠাতাদের পরামর্শে ১২ জানুয়ারি আন্তর্জাতিক প্রকল্পের সঙ্গে সংযুক্ত হয় এবং ঠিকানা হয় http://pl.wikipedia.com এবং ২২ নভেম্বর ২০০২ সালে http://pl.wikipedia.org ঠিকানায় স্থানান্তরিত হয়।

## তথ্যসূত্র

## বহিঃসংযোগ

*  পোলিশ উইকিপিডিয়া
*  পোলিশ উউইকিপিডিয়ার মোবাইল সংস্করণ

বিষয়শ্রেণী:ভাষা অনুযায়ী উইকিপিডিয়া
বিষয়শ্রেণী:২০০১-এ প্রতিষ্ঠিত ইন্টারনেট সম্পত্তি
ওয়ারে উইকিপিডিয়া

**ওয়ারে উইকিপিডিয়া** হচ্ছে অনলাইন বিশ্বকোষ উইকিপিডিয়ার ওয়ারে ভাষার সংস্করণ। ২৫ সেপ্টেম্বর ২০০৫ সালে যাত্রা শুরু হয় এই উইকিপিডিয়ার এবং   অনুযায়ী এই উইকিপিডিয়ায় মোট টি নিবন্ধ,  জন ব্যবহারকারী,  জন প্রশাসক ও টি ফাইল আছে। ওয়ারে উইকিপিডিয়ায় অল্প কিছু সক্রিয় ব্যবহারকারী (৭২ জন) আছে কিন্তু উচ্চমাত্রায় বট দ্বারা তৈরীকৃত নিবন্ধ আছে, যার বেশীরভাগ তৈরী হয়েছে সুইডিশ উইকিপিডিয়ান সভারকের জোহানসনের  Lsjbot দ্বারা।

## ইতিহাস
২০০৫ সালে হার্ভে ফিজি সর্বপ্রথম ওয়ারে উইকিপিডিয়া সংগঠিত করেন। এই উইকিতে অবদানকারীর সংখ্যা খুবই কম। এপ্রিল ২০০৯ পর্যন্ত প্রতিমাসে ১০ জনের কম উইকিপিডিয়ান অবদান রাখেন। ২০১৩ সালে ট্যাকলোবানে সর্বপ্রথম উইকি মিট আপের আয়োজন করা হয়।

## তথ্যসূত্র

বিষয়শ্রেণী:ভাষা অনুযায়ী উইকিপিডিয়া
বিষয়শ্রেণী:২০০৫-এ প্রতিষ্ঠিত ইন্টারনেট সম্পত্তি
ক্রি উইকিপিডিয়া

**ক্রি উইকিপিডিয়া** হচ্ছে অনলাইন বিশ্বকোষ উইকিপিডিয়ার ক্রি ভাষার সংস্করণ। ২০০৪ সালে যাত্রা শুরু হয় এই উইকিপিডিয়ার এবং   অনুযায়ী এই উইকিপিডিয়ায় মোট টি নিবন্ধ,  জন ব্যবহারকারী,  জন প্রশাসক ও টি ফাইল আছে।

## ইতিহাস
* আগস্ট, ২০০৪&nbsp;— ক্রি উইকিপিডিয়ার সৃষ্টি
* ২৮ আগস্ট, ২০০৪&nbsp;— প্রথম সম্পাদনা
* ২১ মার্চ, ২০০৯&nbsp;— ১০০০০ তম সম্পাদনা
* ২৮ জুলাই, ২০১১&nbsp;— ২০,০০০ তম সম্পাদনা
* ৮ জানুয়ারি ২০১৩&nbsp;— ২৫,০০০ তম সম্পাদনা
* ফেব্রুয়ারি ২০১৪&nbsp;— ১০০ নিবন্ধ
* বর্তমান নিবন্ধ সংখ্যা টি এবং সর্বমোট সম্পাদনা টি

## তথ্যসূত্র

বিষয়শ্রেণী:ভাষা অনুযায়ী উইকিপিডিয়া
দ্যা ব্রিটিশ স্কুল, আলেক্সান্দ্রিয়া

**দ্যা ব্রিটিশ স্কুল, আলেক্সান্দ্রিয়া** () হল একটি ব্রিটিশ আন্তর্জাতিক স্কুল যেটি মিশরের আলেক্সান্দ্রিয়ায় অবস্থিত। এখানে পড়ুয়া শিক্ষার্থীদের বয়স ৩-১৮ বছর।

## ইতিহাস
১৯৮৪ সালে, এটি ব্রিটিশ বাণিজ্য দূতের দফতরে প্রতিষ্ঠিত হয়েছিল এবং পরে এটি আরো পাঁচটি জায়গা জুড়ে এর কার্যক্রম শুরু করে।

২০১৫ সাল পর্যন্ত, এই প্রতিষ্ঠানে ২৩ টি দেশের ৪৩৩ জন ছাত্রছাত্রী পড়েছে।

## তথ্যসূত্র

## বহিঃসংযোগ
* , বিদ্যালয়টির অফিসিয়াল ওয়েবসাইট
বিষয়শ্রেণী:১৯৮৪-এ প্রতিষ্ঠিত শিক্ষাপ্রতিষ্ঠান